open-index/open-wikipedia-markdown huggingface dataset:
אוטרופיוס (קונסול)

**אֶוטרופיוס** (לטינית: **Eutropius**; מת ב-399) היה קונסול של האימפריה הרומית המזרחית.

## חייו
אֶוטרופיוס החל את הקריירה שלו כסריס בארמונו של תאודוסיוס הראשון. לאחר מותו של תאודוסיוס בשנת 395, ארגן אוטרופיוס בהצלחה את נישואיהם של ארקדיוס ואליה אודוקסיה, בסכלו ניסיון של רופינוס , ראש השרים של ארקדיוס, להשיא את בתו לקיסר הצעיר וחלש האופי. 

לאחר הירצחו של רופינוס באותה השנה גדלו מעמדו וחשיבותו של אוטרופיוס בארמון, וזמן קצר לאחר מכן הוא נעשה ליועץ הקרוב ביותר לארקדיוס. עליית כוחו של אוטרופיוס הואצה עוד יותר כאשר הוא הצליח לסכל בשנת 398 ניסיון פלישה הוני לאימפריה. בשנה שלאחריה היה אוטרופיוס לסריס הראשון שמונה לקונסול. 

אוטרופיוס יצר לעצמו שני אויבים רבי עוצמה: גאינס, מפקדו של צבא שכירי החרב הגותים של האימפריה; ואאודוקסיה, הקיסרית אותה אוטרופיוס עצמו העלה לשלטון. שתי דמויות עוצמתיות אלו תכננו את הדחתו באותה השנה בה הוא מונה לקונסול. לאחר הדחתו, תחינתו של יוחנן כריסוסטומוס להשאיר אותו בחיים הועילה לזמן מה, אך עוד לפני תום השנה הוצא אוטרופיוס להורג. 

במהלך עלייתו לתפקיד הקונסול, היה אוטרופיוס דמות שנואה בקרב העם בגלל אכזריותו ותאוות הבצע שלו. כמו כן, הדבר אפשרי שאוטרופיוס היה שותף בהתנקשות בקודמו, רופינוס.

## מקורות
* ג'ון בגנל ביורי (1923), **[http://penelope.uchicago.edu/Thayer/E/Roman/Texts/secondary/BURLAT/home.html   History of the Later Roman Empire]**: ראו בפרקים Stilicho and Eutropius ו-Fall of Eutropius and the German Danger in the East.
* קלאודיאנוס, ב"אוטרופיום". **[http://penelope.uchicago.edu/Thayer/E/Roman/Texts/Claudian/In_Eutropium/1*.htm ספר I]** ,**[http://penelope.uchicago.edu/Thayer/E/Roman/Texts/Claudian/In_Eutropium/2*.html ספר II]**.

## קישורים חיצוניים

* 

קטגוריה:האימפריה הביזנטית: אישים
קטגוריה:קונסולים בקיסרות הרומית
קטגוריה:נפטרים ב-399
שוק צף

[שמאל|ממוזער|250px|השוק הצף ב[רטצ'בורי שבתאילנד, המהווה אתר תיירות פופולרי]]
[שמאל|ממוזער|250px|השוק הצף ב[בנג'ארמסין שבאינדונזיה]]
**שוק צף** הוא שוק סיטונאי או קמעונאי שבו נמכרים המוצרים מדוכנים הממוקמים על גבי סירות או רפסודות, והרוכשים אף הם שטים בסירות בין דוכני השוק.

שווקים אלה התפתחו בעיקר בדרום-מזרח אסיה, והם מצויים כיום בתאילנד, אינדונזיה ווייטנאם, ומהווים אתרי תיירות בנוסף להיותם שווקים פעילים. שווקים אלה התפתחו בשפכי נהרות או באגמים, והשימוש בדוכנים צפים הקל על הבאת הסחורות אל השוק, ועל ניוד הסחורות הנרכשות.

אחד השווקים הצפים הידועים הוא השוק הצף ברטצ'בורי שבתאילנד.

## קישורים חיצוניים

צף
פומפוניוס סקונדוס

**פובליוס פומפוניוס סקונדוס** (בלטינית: **Publius Pomponius Secundus**) היה מדינאי ומשורר רומי בתקופת שלטונם של טיבריוס, קליגולה וקלאודיוס.

## משפחתו
אמו של פומפוניוס, , הייתה גם אמם (מנישואים אחרים) של פובליוס סואיליוס רופוס ושל המצביא גנאיוס דומיטיוס קורבולו. אחיו של פומפוניוס, קווינטוס פומפוניוס סקונדוס, היה שותף בכמה קנוניות בתקופת שלטונם של טיבריוס וקלאודיוס.

## הקריירה הפוליטית והצבאית שלו
ההיסטוריון הרומי דיו קסיוס כותב שפומפוניוס היה קונסול שבע שנים לפני עלות קליגולה לשלטון, כלומר בערך בשנת 30, אך שמו אינו מופיע ברשימות המגיסטרטים השנתיים העליונים (Fasti Consulares). הוא היה אחד מחבריו של סֶיָאנוּס, שמונה לקונסול בשנת 31, ולאחר הדחתו באוקטובר אותה השנה, הושלך פומפוניוס לכלא. קליגולה שחרר אותו בשנת 37, וב-41 מינה אותו לקונסול.

קלאודיוס מינה אותו ללגאטוס בגרמאניה. בשנת 50, במהלך כהונתו, פלשו בני שבט הכאטים לגרמניה עילית למטרות שוד. פומפוניוס שלח נגדם צבאות עזר וחילות פרשים מקרב בעלות הברית. החיילים תקפו את הכאטים משני כיוונים והכו בהם מכה ניצחת. בין השבויים גילו להפתעתם כמה ניצולים מהתבוסה של וארוס שנפלו בשבי הגרמאנים 40 שנה קודם לכן. על הישגו זה נתכבד פומפוניוס בתהלוכת ניצחון.

## יצירותיו
את עיקר פרסומו קנה פומפוניוס בכתיבת טרגדיות. יצירותיו נזכרות לשבח אצל טקיטוס, קווינטיליאנוס ופליניוס הצעיר, והוסיפו לקרוא בהן גם בתקופות מאוחרות הרבה יותר. את אחת מהן מזכיר הפילולוג כאריסיוס בן המאה ה-4. מחזותיו הוצגו לראשונה בתקופת קלאודיוס. קווינטיליאנוס כותב שפומפוניוס עולה על כל כותבי הטרגדיות המוכרים לו, וטקיטוס משבח את כישרונו הספרותי.

סקונדוס הקפיד מאוד על דקויות הסגנון והדקדוק ונחשב לבר סמכא בתחומו. נושאי יצירותיו היו יווניים להוציא יצירה ידועה אחת, fabula praetexta בשם "אינאס", ממנה שרדו שורות אחדות בלבד.

## שמו
אין כל ודאות כי שמו הפרטי של פומפוניוס אכן היה פובליוס. טקיטוס קורא לו במקום אחד בשם "פובליוס" ובמקום אחר "לוקיוס", ואילו דיו קסיוס קורא לו "קווינטוס". ישנה כתובת בה הוא נקרא בשם "[קאלוו]יסיוס סבינוס פומפוניוס סקונדוס", אך לא ידוע כי השתייך לבית האב של הקאלוויסים (Calvisia).

## מקורות
* קורנליוס טאקיטוס. **ספרי השנים**. תרגמה מרומית שרה דבורצקי. הקדים מבוא ח' וירשובסקי והוסיף הערות עקיבא גלבוע. ירושלים, מוסד ביאליק, תשכ"ב.
* קורנליוס טאקיטוס. **דברי הימים**. תרגמה מרומית שרה דבורצקי. הוסיף הערות עקיבא גלבוע. ירושלים, מוסד ביאליק, תשכ"ה (1965). [כולל גם את היצירות: חיי אגריקולה, גרמניה, שיחה על הנואמים.]

* Cassius Dio. *Roman History.* Translated by Earnest Cary. Loeb Classical Library. Cambridge(MA), Harvard University Press, and London, William Heinemann, 1914-1927. 9 vols. Digitized copy in:LacusCurtius.
* *s.v.* **Secundus, Pomponius** in: William Smith (editor). *Dictionary of Greek and Roman Biography and Mythology*. 1870 edition. Online facsimile version in: The Ancient Library.


## הערות שוליים

קטגוריה:משוררים רומאים
קטגוריה:רומאים בתקופת הקיסרות
קטגוריה:אישים שחיו במאה ה-1
פירוק נשק כימי

[ממוזער|250px|שמאל|השמדת רקטות [M-55 עם VX]]
ממוזער|250px|שמאל|מגש תחמושת ריקה לאחר שחוממה
[ממוזער|250px|שמאל|מפעל [אטול ג'ונסטון לפירוק נשק כימי, 1990]]
[ממוזער|250px|שמאל|ספינה אמריקאית סמוך ל[אטול ג'ונסטון במסגרת מבצע "קופסת הפלדה" להשמדת 100,000 כלי נשק כימיים אמריקאיים.]]
**[[פירוק נשק]] כימי** הוא תהליך הפיכתו של נשק כימי ללא-שמיש ובטוח לסביבה.

תהליך הפירוק מורכב וממושך בשל רעילות החומרים וריכוזם. על פי רוב יש לשנע את כלי הנשק למתקני פירוק ייחודיים ולא ניתן לבצע את הפירוק במקום האחסון. דרכי הפירוק המותרות מוגדרות באמנת הנשק הכימי.

## רקע
בעבר, השמדת נשק כימי נעשתה על ידי:
*קבורה באדמה.
*פיצוץ בבורות תת-קרקעיים.
*שרפה
*השלכה לים.

בשנת 1969 הוחלט על הפסקת זריקה לים. אמנת הנשק הכימי, שנכנסה לתוקף ב-1997, אוסרת על פיצוץ בבורות תת-קרקעיים וכן על שינוע חלק מהחומרים אל מחוץ לגבולות המדינות באמנה.

## הידרוליזה
בשיטה זו הנוזל הכימי מעורבב עם חומר אחר היוצר תגובה כימית. התהליך מתבצע במכל נפרד עם מים חמים, והתמיסה מושרית במשך כמה שבועות. התגובה הכימית הורסת את המרכיב הפעיל ברעל, והופכת אותו לחומר שניתן לעבד שוב באמצעות שרפה, או בתהליך הדומה לטיפול במי שופכין. חלקי המתכת של הנשק מעובדים בנפרד בכבשן מתכות. בסיום התהליך מתקבל תוצר דמוי אבקה.

שיטה זו דורשת שינוע אל כבשנים מרכזיים. מפעלים רבים ברחבי העולם משתמשים בתהליך זה. ב-2013 החליט הארגון למניעת הפצת נשק כימי להשתמש בשיטה זו כדי לפרק את ארסנל הנשק הכימי של סוריה. אולם מאחר שאף מדינה לא הסכימה להעבירו לשטחה הוחלט, לראשונה, לבצע תהליך זה על גבי ספינה בים.

## שרפה כימית
בשיטה זו משתמשים בתנורי ענק, אליהם מוכנסים הכימיקלים. ראשית, כלי הנשק מפורקים, ומנוקזים מהחומרים הכימיים על ידי רובוטים. הנוזלים מועברים למכלים נפרדים ולאחר מכן נשפכים לתנור מיוחד המשמש לשריפתם (°C 1,093). תנור נפרד משמש לשריפת שאר חלקי הנשק (°C 816 למשך 15 דקות). בתהליך זה משתחררים כמויות גדולות של חומרים רעילים. החומרים מועברים דרך מספר מסננים יבשים ורטובים ולאחר מכן משוחררים לאוויר דרך ארובות גבוהות.

תהליך זה נכנס לשימוש בארצות הברית ב-1990. ב-2013 השתמשה החברה השוודית Dynasafe בתהליך זה באמצעות מתקן דטונציה סטאטי (static-detonation chamber) שבנתה כדי לפרק את הנשק הכימי שנותר בלוב.

## תא פיצוץ
בשיטה זו השמדת כלי הנשק מתבצעת במתקן סגור, המיועד לפירוק כל המרכיבים יחד.

שיטה זו שימשה ביפן להשמדת כלי נשק שנותרו בגבול הסיני וכן באירופה להשמדת תחמושת כימית ממלחמות העולם.

השיטה מחייבת את שינוע הכימיקלים לאתרים מרכזיים ולא מאפשרת להשמידם במקום.

## ראו גם
* פירוק נשק ביולוגי
*הארגון למניעת הפצת נשק כימי
*פירוק הנשק הכימי בסוריה

## קישורים חיצוניים

*

* Paul F. Walker, How to destroy chemical weapons, Bulletin of the Atomic Scientist, 13 SEPTEMBER 2013
* Organisation for the Prohibition of Chemical Weapons, The work of the Organisation for the Prohibition of Chemical Weapons (OPCW), Demilitarisation, Destruction Technologies
* Mark Thompson, How To Destroy Syria’s Chemical Weapons, Time Swampland, Sept. 11, 2013.

## הערות שוליים

קטגוריה:נשק כימי
קטגוריה:בקרת נשק
טרווויס פסטרנה

שמאל|ממוזער|250px|טרוויס פסטרנה
**טרוויס אלן פסטרנה** (באנגלית: **Travis Pastrana**; נולד ב-8 באוקטובר 1983) הוא אופנוען, נהג מרוצים ופעלולן אמריקאי שזכה באליפויות ומדליות זהב ב-X Games רבות במספר ענפי ספורט אתגרי, הכוללים סופרקרוס, מוטוקרוס, פריסטייל מוטוקרוס ומרוצי ראלי. הוא מריץ תוכנית שנקראת "קרקס נייטרו" והחל מ-2011 הוא מתחרה בנאסקאר.

## השגים
*1999 - מדליית זהב בפריסטייל מוטוקרוס
*2000 - מדליית זהב שנייה
*2000 - אלוף AMA Motocross 125cc
*2001 - מדליית זהב שלישית
*2001 - אלוף AMA Motocross 125cc
*2003 - מדליית זהב. הרוכב השני אי פעם שביצע סיבוב 360 בתחרות
*2004 - פסטרנה התרסק בביצוע סיבוב 360 ולקה בזעזוע מוח, אבל הצליח לזכות במדליית הכסף. יום לפני הוא זכה במדליית הארד במקצה Motocross Best Trick
*2005 - מדליית זהב. ביצע את ה-Backflip Barspin הראשון אי פעם על אופנוע וזכה במדליית הכסף במקצה Motocross Best Trick
*2006 - פסטרנה הפך להיות הספורטאי השלישי שזכה ב-3 מדליות זהב באירוע X Games אחד. הוא זכה במקצה הפריסטייל, במקצה ה-Best Trick ובמרוץ הראלי. פסטרנה גם ביצע לראשונה בהיסטוריה היפוך כפול אחורנית עם אופנוע
*2006 - אלוף ארצות הברית במרוצי ראלי
* 2007 - פסטרנה זכה במדליית ארד במרוצי ראלי
* 2007 - פסטרנה זכה באליפות ארצות הברית במרוצי ראלי בפעם השנייה
* 2008 - פסטרנה זכה במדליית זהב במרוצי ראלי
* 2008 - פסטרנה זכה באליפות ארצות הברית במרוצי ראלי בפעם השלישית
* 2009 - פסטרנה שבר את שיא העולם בקפיצה לרוחק עם מכונית כאשר קפץ 269 פיט מעל מעגן לונג ביץ' בקליפורניה לרגל השנה החדשה 
* 2009 - פסטרנה ביצע "רודאו 720" ב-X Games ה-16 במקצה Best Trick. הוא התרסק ונמנע מניסיון שני בגלל ראייה מטושטשת. הוא זכה במדליית הכסף במרוצי הראלי
* 2009 - פסטרנה נחת בהצלחה את ה"רודאו 720" (היפוך אחורנית ו-360), את הסרטון הוא הכניס לסרט "קרקס נייטרו 7" וקרא לטריק בשם TP7
* 2009 - פסטרנה זכה באליפות ארצות הברית במרוצי ראלי בפעם הרביעית
* 2010 - פסטרנה זכה באירוע הפריסטייל לאחר שביצע היפוך כפול אחורנית נוסף. הוא גם זכה במקצה ה-Speed & Style תוך שהוא מביס את נייט אדמס
* 2011 - פסטרנה שבר את כף רגלו ואת קרסולו כאשר הוא נכשל בביצוע ה"רודאו 720" ופונה לבית החולים. פציעה זו סיימה את קריירת המוטוקרוס שלו אך הוא עדיין המשיך להתחרות במרוצי נאסקאר ובמרוצי הראלי

## קישורים חיצוניים

* 

* טרוויס פסטרנה באתר רד בול 
* טרוויס פסטרנה באתר נאסקאר 
* אתר קרקס נייטרו 

קטגוריה:אמריקאים ילידי מרילנד
קטגוריה:אנאפוליס: אישים
קטגוריה:רוכבי אופנועי מרוץ אמריקאים
קטגוריה:אמריקאים ממוצא קולומביאני
קטגוריה:מרילנד: ספורטאים
קטגוריה:אמריקאים שנולדו ב-1983
ידידיה שלמה רפאל נורצי

שמאל|ממוזער|200px|שער ספר "מנחת שי"
רבי **ידידיה שלמה רפאל נוֹרְצִי** (באיטלקית: **Norzi**; ה'ש"כ 1560, מנטובה, איטליה – אחרי ה'שפ"ו 1626) היה רב, פרשן ומדקדק בעיר הולדתו. מפורסם בחיבורו הבלשני העוסק דקדוק השפה העברית, **[[מנחת שי]]**.

## חייו ופועלו
הוסמך לרבנות בשנת 1585. לקראת תחילת המאה ה-17 נבחר לרבה של מנטובה, תפקיד בו החזיק עד מותו.

נולד לר' אברהם נורצי, ממשפחת אמידה. רבי ידידיה שלמה הקדיש את רוב חייו לפרשנות ביקורתית ומסורה על התנ"ך. הוא לא חסך כל מאמץ כדי למסור את כתביו, שנכתבו בעמל רב, שלמים ככל האפשר, תוך כדי שמירה יסודית על הטקסט המקורי של שפת התנ"ך משום שראה ערך רב בלמידה יסודית לפי ערכה של הדת. הוא ציין את כל הפרושים הניתנים (תלמודיים מקראים או מדרשים) על ידי ברור יסודי ולימוד מעמיק לשמירת ערכו של התנ"ך והדת היהודית כדי לפרש את המקרא על פי ניקודן ומסורן של תיבות שפת המקרא. ככלל הספר עוסק בהעמדת הנוסח לפי המסורה על ידי הכרעה בין כתבי יד ודפוסים ישנים שונים לשם בחירת הנוסחה הסופית, ובקביעת הניקוד וטעמי המקרא. עד היום ספרו שכתב "מנחת שי" העוסק בפרושים אלו הוא מקור השראה ולמידה נכונה של טעמי המקרא.

כדי לאסוף את כל כתבי היד שנצרכו לו כדי לפרש את המקרא, ובמיוחד למציאת כתביו ותורתו של רבי מאיר בן טודרוס אבולעפיה אשר כתב פרושים בנושא זה, רבי ידידיה שלמה יצא למסעות ממושכים והתגורר במשך זמן רב במדינות זרות. בשנת 1626 השלים את כתיבת ספרו "גודר פרץ" (שלימים נקרא "מנחת שי" ראשי התיבות של שמו: ש-שלמה י-ידידיה) העוסק בפרושים מקראיים של חמשת חומשי תורה.

הספר מנחת ש"י מחולק לשני כרכים. הראשון עוסק בחמישה חומשי תורה ובחמש מגילות, והשני עוסק בכתובים ונביאים, עם חיבורים קטנים בסוף: מאמר המאריך [-מתג], כללי בג"ד כפ"ת (שש האותיות העבריות שיכולות לקבל דגש קל) וקמץ חטוף.

הספר יצא לאור בפעם הראשונה, אחרי יותר ממאה שנה ממותו של רבי ידידיה שלמה, על ידי רפאל חיים באזילה ממנטובה בשנת ה'תק"ב (1741).

## ספריו
* מנחת שי

## קישורים חיצוניים
* 

* 
* 
* 
* 
* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רבנים איטלקים
קטגוריה:מנטובה: רבנים
קטגוריה:בלשנים ולשונאים יהודים איטלקים
קטגוריה:חוקרי השפה העברית
קטגוריה:ילידי 1560
קטגוריה:נפטרים ב-1626
וינדרוז איירליינס

**וינדרוז איירליינס** (באנגלית: **Windrose Airlines**) היא חברת תעופה אוקראינית המפעילה טיסות שכר מנמל התעופה בוריספיל בקייב ומיעדים נוספים באוקראינה. בבעלות החברה 11 מטוסים מתוצרת איירבוס.

החברה נוסדה ב-28 באוקטובר 2003 והיא מתמקדת בהפעלת טיסות שכר וטיסות VIP לחברות.

## צי המטוסים
צי המטוסים של החברה, נכון ליולי 2018:

## פעילות החברה בישראל
בשנת 2009 החברה החלה להפעיל טיסות שכר עונתיות מקייב וויניצה לתל אביב, טיסות אלה מיועדות לחסידי ברסלב הבאים לבקר בקברו של רבי נחמן מברסלב באומן, הטיסות מופעלות בדרך כלל מספר ימים לפני ראש השנה.

הטיסות מבוצעות במטוסי איירבוס A321 או במטוסי איירבוס A320 של החברה.

## קישורים חיצוניים

*  (באנגלית)

## הערות שוליים

קטגוריה:חברות תעופה אוקראיניות
פוזור-אשור הראשון

**פּוּזוּר-אשור הראשון** היה המלך ה-30 ברשימת מלכי אשור. הוא מלך בסוף המאה ה-21 לפנה"ס, כנראה בסביבות שנת 2025 לפנה"ס על פי הכרונולוגיה התיכונה. הוא היה השליט האשורי הראשון ששמו היה אכדי וששפתו הייתה אכדית.. פוזור-אשור הראשון עלה לשלטון לאחר שאיבי-סין שליטה האחרון ממלכת אור III השומרית איבד בעקבות קריסתה של הממלכה, את שליטתו על האזור ששימש כאזור הגנה. בתקופת שלטונה של אור 3, נשלט האזור על ידי מושל ממונה שנקרא "האיש"/"המושל" של אשור. בעקבות כך הפכה אשור לעיר-מדינה עצמאית שנוהלה על ידי שליטיה. המינוי לשליט נחשב כמינוי של האל אשור.

הוא היה מייסדה של שושלת שליטים שהמשיכה להתקיים עד ארישום השני שמלך בסוף המאה ה-19 לפנה"ס. שליט זה הודח על ידי שמשי-אדד הראשון שהיה ממוצא אמורי. הוא ייסד את העיר אשור, בנה את חומת העיר ואת החומה שהגנה על המזח על נהר החידקל. שמו נכתב בתעתיק עתיק כ"אשיר".

בני השושלת של פוזור-אשור הראשון ניהלו מספר מסעות מלחמה צפונה ודרומה לעיר אשור.. שמם של מלכים רבים באשור כולל את התוספת "אשור" בתחילת שמם או בסופם, מסורת זאת החלה עם המלך פוזור-אשור הראשון. תחילת שלטונו של פוזור-אשור הראשון מסמנת את תחילת התקופה בהיסטוריה של אשור הנקראת "אשור הקדומה" (The Old Assyrian Period).

המידע עליו הוא מועט, הוא ידוע מתוך רשימת מלכי אשור ומכתובות של יורשיו. אין מלך שמלך במסופוטמיה שזוהה כבן זמנו. הוא היה אחד המלכים אשר האפונים שלו לא ידוע. יורשו היה בנו שלים-אהום.

## המלכים שקדמו לפוזור אושור הראשון
על פי רשימת מלכי אשור, קדמו לו 29 מלכים, המחולקים לשלוש קבוצות: מלכים שעל פי תיאורם "גרו באוהלים"; מלכים ששם האב שלהם ידוע; ושלושה מלכים בעלי שמות חורים. יש חוקרים שהעלו את ההשערה שהמלכים ש"גרו באוהלים" ו"המלכים ששם אביהם ידוע" לא מלכו מעולם על אשור, והם הוספו לרשימת המלכים על ידי שמשי-אדד הראשון, מלך ממוצא אמורי שהשתלט על אשור ורצה לתת לגיטימציה למלכותו. חיזוק להשערה זאת נמצא בכך ששמות מלכים אלה תואמים למדי לשמות המלכים המופיעים בגנאלוגיה של חמורבי, מלך ממוצא אמורי שמלך בתקופה הבבלית הקדומה בבבל, וזו הייתה כנראה מסורת אמורית קדומה ששני המלכים ייחסו לעצמם.

## קישורים חיצוניים

## הערות שוליים

קטגוריה:מלכי אשור הקדומה
חוף מלבר

שמאל|ממוזער|250px|חוף מלבר מסומן על מפת הודו
שמאל|ממוזער|250px|חוף בקל פורט בצפון מלבר
**חוף מַלַבָּר** הוא מונח היסטורי המתייחס לאזור ארוך וצר על קו החוף הדרום מערבי של תת-היבשת ההודית, השוכן במישור החוף של המדינות קרלה וקרנאטקה בין רכס הרי גהט המערביים לים הערבי. קטע החוף מתחיל במנגלור דרומית לגואה ומסתיים בכף קומורין במדינת טמיל נאדו בקצה הדרומי של הודו. בסך הכל כ-650 קילומטרים אורך החוף, ו-48–113 קילומטרים רוחב שפלת החוף התחומה בהרי גהט המערביים. במקביל לחוף משתרעות לגונות מלוחות ותעלות מים המכונים בקווטרס (backwaters). קטע החוף הדרום מזרחי של תת-היבשת ההודית המתחיל בכף קומורין ועולה לצפון מזרח והמקביל לחוף מלבר נקרא חוף קורומנדל.

המונח משמש לעיתים לכינוי של כל חוף הודו מהחוף המערבי של קונקאן ועד לקצה תת-היבשת בכף קומורין. אורכו מעל 845 קילומטרים. הוא משתרע החל בחוף הדרום מערבי של מדינת מהאראשטרה דרך גואה, דרך כל החוף המערבי של קרנטאקה וקראלה ומגיע עד העיירה קניאקומרי שבקצה הדרומי של תת-היבשת ההודית.

## היסטוריה
במהלך כל ההיסטוריה המתועדת, החל מ-3,000 לפנה"ס היה חוף מלבר מרכז סחר ראשי בקשרי המסחר עם מסופוטמיה, מצרים העתיקה, יוון העתיקה, רומא העתיקה והערבים. ערי נמל היסטוריות חשובות השוכנות על חוף מלבר הן: מהעת העתיקה: מיזוריס, בייפור ותונדי, ומימי הביניים: קוז'יקוד (קליקוט), קוצ'ין וקאננור ושימשו כמרכזים לסחר באוקיינוס ההודי במשך מאות בשנים. במהלך מסעותיו ביקר הצי בפיקודו של האדמירל ג'נג חה בשליחות קיסר סין משושלת מינג כמה פעמים בערי הנמל של חוף מלבר. ערי החוף הן קוסמופוליטיות מאוד בשל הסחר הימי והקשר עם אומות אחרות והתיישבו בהן הקבוצות הראשונות של נוצרים המשתייכים לזרם המכונה "נאסרני" (נצרות של תומאס הקדוש), אנגלו-הודים, יהודים (כיום מכונים יהדות קוצ'ין) ומוסלמים המכונים כיום מפילה (Mappila).

## אקלים
בשל השפעת הים הממתנת חלים שינויים מעטים בטמפרטורות במהלך השנה. הטמפרטורה השנתית הממוצעת היא 27–28 מעלות צלזיוס. חוף מלבר, בייחוד במורדות ההרים הפונים למערב, הוא אחד האזורים הגשומים בדרום הודו כיוון שהרי גהט המערביים לוכדים את גשמי המונסון המגיעים ממערב. כמות המשקעים השנתית הממוצעת נעה בין 1,700 ל-3,500 מ"מ. הלחות גבוהה מאוד בכל מהלך השנה. הלחות היחסית כמעט שאינה יורדת מתחת ל-60%, אפילו בעונה היבשה.

## צמחייה
הצמחייה הטבעית של יערות הגשם והיערות הלחים כמעט שהושמדה לחלוטין בשל צפיפות האוכלוסין הגבוהה בחוף מלבר. באקלים הלח גדלים שיחי חזרן עצי קפוק (*Ceiba pentandra*) ממשפחת החלמיתיים, ועצים קשים יקרי ערך דוגמת טיק ואלגום (*Santalum album* – עץ הסנדל) ומגוון של מיני דקליים כדוגמת קוקוס בטל ו-*Elaeis guineensis* (דקל השמן), המנוצלים כלכלית. בנוסף לגידול תה וקפה מגדלים באזור תבלינים דוגמת פלפל שחור, קינמון, זנגביל וטמרינד.

## לקריאה נוספת
*האנציקלופדיה העברית – **מלבר, חוף־**, כג, 529

## קישורים חיצוניים

* 
* 

## הערות שוליים

קטגוריה:הודו: גאוגרפיה
קטגוריה:קרלה: גאוגרפיה
קטגוריה:קרנאטקה
B*Witched

**B*Witched** היא להקת בנות אירית, שפעלה בשנים 1997–2002 ושבה לפעילות בשנת 2012. בלהקה חברות צמד התאומות אדל וקיווי לינץ', לינדסיי ארמאו ושייניד א'וקרול. לעיקר הצלחתה זכתה הלהקה בשנים 1998–2002 בצפון אמריקה ובאירופה. בתקופה זו הוציאה שני אלבומים ושמונה סינגלים. ארבעת הסינגלים הראשונים של הלהקה, "C'est la Vie", "Rollercoaster", "To You I Belong" ו-"Blame It on the Weatherman" דורגו במקום הראשון במצעד הסינגלים הבריטי.

בשנת 2002, לאחר שמכרו למעלה מ-3 מיליון אלבומים ברחבי העולם, ננטשו הבנות על ידי חברת התקליטים שלהם. זמן קצר לאחר מכן עזבה או'קרול את ההרכב והלהקה התפרקה. בשנת 2006 הקימו האחיות לינץ' את הצמד Ms. Lynch, שבמסגרתו הופיעו גם עם שירים שונים של B*Witched.

באוקטובר 2012 התאחדו בנות ההרכב במסגרת תוכנית הריאליטי הבריטית "The Big Reunion". בעקבות הצלחת התוכנית שבה הלהקה לסיבוב הופעות ברחבי בריטניה. במאי 2013 יצא שיר חדש של הלהקה, "Love and Money".

## דיסקוגרפיה
*B*Witched (1998)
*Awake and Breathe (1999)

## קישורים חיצוניים

קטגוריה:להקות פופ
קטגוריה:רביעיות ווקאליות
קטגוריה:להקות טין פופ
קטגוריה:להקות בנות איריות
קטגוריה:להקות שהוקמו בשנת 1997
קטגוריה:אמניות אפיק רקורדס
קטגוריה:להקת אחאים
דמויי איגואנה

[ממוזער|[בסיליסק חום]]
**דמויי איגואנה** (שם מדעי: Iguania) היא אינפרא-סדרה של לטאות בסדרת הקשקשאים, אשר כוללת זיקיות, חרדונים, איגואנות ולטאות העולם החדש כדוגמת האנוליסיים. המינים הם שוכני עצים ולהם לשון פרימיטיבית שאינה יוצאת מהלוע, שלא כמו הנחשים.

אם מסתכלים על תכונות מורפולוגיות, דמויי איגואנה היא קבוצה-אחות של שאר המינים בסדרת הקשקשאים. אולם מבחינה מולקולרית הם קבוצה-אחות של דמויי קמטנים וקרובים מאוד לנחשים.

## מיון מדעי של דמויי איגואנה
* משפחת חרדוניים (Agamidae)
* משפחת זיקיתיים (Chamaeleonidae)
* משפחת בסיליסקיים (Corytophanidae)
* משפחת לטאות קולר (Crotaphytidae)
* משפחת אנוליסיים (Dactyloidae)
* משפחת הופלוצרטיים (Hoplocercidae)
* משפחת איגואניים (Iguanidae)
* משפחת איגואנות מדגסקר (Opluridae)
* משפחת לטאות מקרינות (Phrynosomatidae)
* משפחת פוליצרוטיים (Polychrotidae)
* משפחת טרופידוריים (Tropiduridae)
* משפחה לטאות דרווין (Leiosauridae) - בעבר נכללה במשפחת הטרופידוריים
* משפחה לטאות מסולסלות זנב (Leiocephalidae) - בעבר נכללה במשפחת הטרופידוריים
* משפחה ליולמיים (Liolaemidae) - בעבר נכללה במשפחת הטרופידוריים

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
*
קטגוריה:טקסונים שתוארו בידי אדוארד דרינקר קופ
קטגוריה:בעלי חיים שתוארו ב-1864
קטגוריה:טקסונים קיימים שהתפתחו ביורה תחתון
לורן כהן

ממוזער|220px|כהן, 2013
**לורן כהן** (באנגלית:** Lauren Cohan**; נולדה ב-7 בינואר 1982) היא שחקנית אמריקאית-בריטית-יהודייה. מוכרת בזכות תפקידה כמגי רי בסדרת האימה "המתים המהלכים" של רשת AMC, ובזכות הופעתה בתור פרנקי טראוברידג' בסדרה "ויסקי קוואליר" של רשת ABC.

## ביוגרפיה
כהן נולדה כלורן סטורהולם בניו ג'רזי שבארצות הברית, לאב אמריקאי ולאם בריטית. הוריה ממשפחות נוצריות ממוצא סקוטי, אירי ונורווגי. אמה התחתנה בשנית ושינתה את שם משפחתה לזה של בן זוגה היהודי – "כהן". כשהייתה בת 5, השלימו היא ואמה תהליך גיור. כהן התחנכה על פי דתו של אביה החורג, כלומר, כיהודייה. היא אף חגגה בת מצווה. כשהייתה בת 13 היגרה המשפחה לסארי, אנגליה. יש לכהן חמישה אחים ואחיות צעירים, ובהם גם אחות חורגת.

כהן בוגרת תואר ראשון בדרמה ובספרות אנגלית מאוניברסיטת וינצ'סטר . היא מתגוררת לסירוגין בלונדון ובלוס אנג'לס.

## קריירה
בשנת 2005 הופיעה לראשונה בסרט "קזנובה" בתור האחות ביאטריס. לאחר מכן קיבלה תפקיד בסרט הקומדיה "יחצ"ן המסיבות 2: עלייתו של טאג'" בתפקיד הסטודנטית האנגלייה שארלוט היגנסון, לצידו של כוכב סרט הספין-אוף, "קאל פן".

בשנים 2007–2008 שיחקה בעונה השלישית של סדרת הפנטזיה "על טבעי" בתפקיד הגנבת בלה טלבורט.

בשנים 2010–2012 שיחקה בעונה השנייה והשלישית של סדרת הפנטזיה "יומני הערפד" בתפקיד הערפדה רוז.

בשנת 2011 שיחקה בעונה השנייה של סדרת הזומבים "המתים המהלכים" של רשת AMC, בתפקיד מגי גרין. הופעותיה בעונה השנייה הרשימו את מפיקי התוכנית, שהחתימו אותה לקאסט הראשי של הסדרה גם לשאר העונות.

בשנת 2016 שיחקה בסרט האימה "הילד" בתפקיד גרטה אוונס.

בשנת 2019 שיחקה בתפקיד הראשי של סוכנת ה-CIA פרנקי טראוברידג' בסדרה האמריקאית "ויסקי קוואליר" ברשת ABC.

בשנת 2022 דיבבה בסרט האנימציה מבית DC קומיקס "קאטוומן: על הכוונת" את דמותה של ג'וליה פניוורת'.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:גרות
קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:שחקניות קולנוע וטלוויזיה יהודיות בריטיות
קטגוריה:שחקני קולנוע וטלוויזיה יהודים בריטים
קטגוריה:בוגרות אוניברסיטאות ומכללות בממלכה המאוחדת
קטגוריה:זוכות פרס סאטורן לשחקנית משנה בטלוויזיה
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
באסטיון הדייגים

שמאל|ממוזער|250px|באסטיון הדייגים בבודפשט
שמאל|ממוזער|250px|אחד משבעת הצריחים של באסטיון הדייגים
ממוזער|בנוף הנשקף ממצודת הדייגים נראים פשט, ובנין הפרלמנט ההונגרי.
**באסטיון הדייגים** (בהונגרית: **Halászbástya**), בעברית "מצודת הדייגים", הוא באסטיון בסגנון נאו-גותי ונאו-קלאסי הממוקם סביב כנסיית מתיאש, בגבעת הטירה בבודפשט שבבודה. זהו מבנה ראווה שמטרתו נוי בלבד ואין לו שום תפקיד הגנתי. הוא תוכנן ונבנה בין השנים 1895–1902 לפי התוכניות של . בין השנים 1947–1948, ניהל בנו של שולק, יאנוש שולק, את פרויקט השיקום והשחזור של המבנה, לאחר שכמעט נהרס לחלוטין במלחמת העולם השנייה.    

מהצריחים והבאסטיון נגלה נוף פנורמי של הדנובה, האי מרגיט, פשט ו. שבעת הצריחים של הבאסטיון מסמלים את שבעת השבטים המדיארים שהתיישבו במישור הפאנוני בשנת 896.

ה"מצודה" קיבלה את שמה מגילדת הדייגים שהייתה אחראית על הגנת צידה זה של המצודה בימי הביניים. זוהי טרסת תצפית, בעלת מדרגות ושבילי הליכה רבים. 

פסל ברונזה של אישטוון הראשון, מלך הונגריה, רכוב על סוסו הוקם במקום בשנת 1906. הפסל ממוקם בין הבאסטיון לכנסיית מתיאש. הכן שעליו ניצב הפסל נבנה על בסיס תוכניתו של פרידיש שולק, בסגנון נאו-קלאסי, עם ציורים המתארים פרקים בחיי המלך.

## גלריה

תמונה:IMG 0255 - Hungary, Buda - Fisherman's Bastion (Halászbástya).JPG|באסטיון הדייגים ופסלו של אישטוון הראשון
תמונה:Fishermansbastion2.JPG|מבט על
תמונה:Budapest-var-szentistvan-fotografikus hu.jpg|פסל הברונזה של אישטוון הראשון מלך הונגריה
תמונה:Fishermansbastion.jpg|הבאסטיון כפי שנראה מהדנובה
תמונה:Budapest_night_view_from_Széchény_bridge.jpg|הבאסטיון בלילה
תמונה:Halaszbastyacivertanlegi1.jpg|מבט אווירי על הבאסטיון וכנסיית מתיאש


## קישורים חיצוניים

* 
* באסטיון הדייגים האתר הרשמי באנגלית
* באסטיון הדייגים בהונגרית
* מבט אווירי על הבאסטיון
* באסטיון הדייגים באתר TheMarker Cafe

קטגוריה:בודפשט: מבנים
אליפות אירופה בכדורגל עד גיל 21 - 2009

**אליפות אירופה בכדורגל עד גיל 21 לשנת [[2009]]**, נערכה בשוודיה בתאריכים 15–29 ביוני 2009. זוהי האליפות ה-17 של המפעל. גרמניה גברה בגמר על אנגליה בתוצאה 0-4 וזכה בתואר בפעם הראשונה בתולדותיה. 

## מוקדמות

### בתים

### בית 1

### בית 2

### בית 3

### בית 4

### בית 5

### בית 6

### בית 7

### בית 8

### בית 9

### בית 10

### טבלת סגניות

## פלייאוף

## הנבחרות שהעפילו לטורניר

## אצטדיונים



## שלב הבתים
### בית א'

כל הזמנים הם בשעון קיץ (UTC+2).

----

----

----

----

### בית ב'

כל הזמנים הם בשעון קיץ (UTC+2).

----

----

----

----

----

## שלב הנוקאאוט

### חצי גמר

----

### גמר

## קישורים חיצוניים

קטגוריה:תחרויות כדורגל ב-2009
קטגוריה:תחרויות כדורגל בשוודיה
קטגוריה:מאלמה: ספורט
קטגוריה:הלסינגבורג: ספורט
2009
קטגוריה:2009 באירופה
ג'ון הארט (פוליטיקאי)

**ג'ון הארט** (באנגלית: **John Hart**; 1711 – 11 במאי 1779) היה נציג ניו ג'רזי לקונגרס הקונטיננטלי ובין החותמים על הכרזת העצמאות של ארצות הברית.

## ביוגרפיה
המקורות חלוקים בקשר לשנה ולמקום לידתו של ג'ון הארט. המקדימים ממקמים את לידתו ב-1706 בסטונינגטון, קונטיקט; אחרים מתעקשים שהוא נולד בשנת 1713, ולאחר שהוריו עברו להופוול טאונשיפ, ניו ג'רזי במה שהיה אז מחוז הנטרדון (כיום חלק ממחוז מרסר) . 
הוא היה בנו של קפטן אדוארד הארט, איכר, יועץ ציבורי, שופט שלום, ומפקד של יחידת מיליציה מקומית במהלך מלחמת הצרפתים והאינדיאנים.

ב-1739 קנה ג'ון הארט חווה ליד סמית'ויל, וב-1741 נשא לאישה את דבורה סקודר.
נולדו להם שלושה עשר ילדים: שרה, ג'סי, מרתה, נתנאל, ג'ון, סוזנה, מרי, אביגיל, אדוארד, סקודר, תינוקת שנפטרה, דניאל, ודבורה, 
מתוכם רק דניאל ודבורה היו עדיין קטינים במותו של ג'ון הארט ב-1779. 
דבורה הארט הקדימה את בעלה, ונפטרה ב-8 אוקטובר 1776.

## קריירה פוליטית
בשנת 1750 נבחר הארט למועצת המחזיקים החופשיים הנבחרים שבמחוז הנטרדון. 
הוא נבחר לראשונה לאספה הקולוניאלית של ניו ג'רזי בשנת 1761, ושירת שם עד 1771. 
הוא התמנה לוועדה המקומית לבטיחות ולוועדה של התכתבות, והפך לשופט בבית המשפט לערערים. הוא כונה לעיתים קרובות "ג'ון הישר".

כאשר בשנת 1776 ניו ג'רזי הקימה את האספה המהפכנית (או קונגרס מחוזי) הוא נבחר כחבר ושימש כסגן הנשיא. 
ביוני 1776, משלחת ניו ג'רזי לקונגרס הקונטיננטלי הראשון התנגדה לעצמאות. כתוצאה מכך, כל המשלחת הוחלפה, והארט היה אחד מהנבחרים לקונגרס הקונטיננטלי השני. הוא הצטרף בזמן כדי להצביע ולחתום על מגילת העצמאות.

הוא שירת כנציג רק עד אוגוסט של אותה שנה, ולאחר מכן נבחר כיושב ראש האספה הכללית החדשה של ניו ג'רזי.
מאוחר יותר שירת גם כגזבר של המועצה לביטחון (שקיבלה "כוח מהיר ויוצא דופן" לבצע את ענייני המדינה בשעת חירום), 
נשיא הפגישות המשותפות של ניו ג'רזי בקונגרס, וממונה על משרד מילווה מדינה.
על שמו שדרות הארט בפלמינגטון, ניו ג'רזי.

## במלחמת העצמאות
בחודש דצמבר 1776, ההתקדמות הבריטית לניו ג'רזי הגיעה למחוז הנטרדון. בשל מעמדו כיושב ראש האספה, הארט הקשיש ברח והסתתר במשך זמן קצר בהרי סורלנד הסמוכים. 
כוחות בריטיים פשטו על החווה שלו, שניזוקה, אך לא נהרסה.
כיבוש טרנטון על ידי הצבא הקונטיננטלי ב-26 בדצמבר אפשר להארט לחזור הביתה.
לפני קרב מונמאות', הזמין הארט את הגנרל ג'ורג' וושינגטון והצבא הקונטיננטלי לחנות בחווה שלו, והצעתו התקבלה. מ-22 עד 24 ביוני 1778, 12,000 חיילים חנו בשדותיו, ולפחות פעם אחת 
הגנרל וושינגטון סעד עמו.

## מותו
ב-7 בנובמבר 1778, ג'ון הארט חזר להופוול מהעצרת בטרנטון. יומיים לאחר מכן, הוא ציין כי הוא היה חולה מדי עם "חצץ" (אבנים בכליות) מכדי לחזור. 
הוא המשיך לסבול מכאבים במשך יותר משישה חודשים עד למותו ב-11 במאי 1779.

## קישורים חיצוניים

* 

## הערות שוליים

קטגוריה:האבות המייסדים של ארצות הברית
קטגוריה:אמריקאים שנולדו במאה ה-18
קטגוריה:אמריקאים שנפטרו ב-1779
פרדס (מרכז לחינוך ערכי)

**פרדס** הוא מרכז לחינוך ערכי שהוקם על ידי בוגרי השומר הצעיר שמטרתו לחזק את החינוך החברתי ערכי במסגרות פורמליות ובלתי פורמליות. 

פרדס הוקם בשנת 2003 על ידי בוגרי השומר הצעיר במטרה להרחיב את השפעתם על החברה הישראלית וכמו כן לספק מקור פרנסה נוסף לבוגרי התנועה. בשנים הראשונות פעל תחת תנועת השומר הצעיר אך לאחר שגדל היקף הפעילות הוא עבר לפעול תחת קיבוץ פלך. כיום עובדים בפרדס 10 חברים קבועים ועוד עשרות מדריכים על בסיס לא קבוע. באופן רשמי **פרדס** הוא ענף של קיבוץ פלך, אך בפועל מתנהל כקואופרטיב.

## תחומי פעילות
***פרדס נוער** מתמקד בהעברת סדנאות וסמינרים לבני נוער בשלל נושאים כגון: חברה וכלכלה, דמוקרטיה, מין ומיניות, תרבות הצריכה, החברה הישראלית, שואה וגבורה במסגרת מורשת - בית עדות ע"ש מרדכי אנילביץ' ועוד.
***פרדס מבוגרים** הוקם בשנת 2012 על ידי חברי קיבוץ פלך ותחומי התוכן המרכזיים שלו כוללים: חינוך ערכי, סמכות הורית, העשרת צוותי מחנכים ועוד.

## קישורים חיצוניים
* 

## הערות שוליים

קטגוריה:ישראל: ארגוני חינוך
קטגוריה:השומר הצעיר
קטגוריה:פלך
פרס ארתור שולוב במדעי הלייזר

**פרס ארתור שולוב במדעי הלייזר** (באנגלית: **Arthur L. Schawlow Prize in Laser Science**) הוא פרס המוענק מדי שנה על ידי החברה האמריקאית לפיזיקה מאז 1991. המועמדים נבחרים על פי תרומתם יוצאת הדופן במחקר בסיסי שנעזר בלייזרים כדי לחקור תחומות חומרים והאינטראקציה שלהם עם אור. הפרס נקרא על שם ארתור שולוב (1921–1999), חלוץ בתחום הלייזרים וזוכה פרס נובל לפיזיקה בשנת 1981. נכון ל-2026 שווי הפרס $10,000.

בפרס זה זכה חוקר ישראלי אחד, מוטי שגב.

## רשימת הזוכים
* 1991: פיטר סורוקין (Peter P. Sorokin)
* 1992: יואן-רון שן (Yuen-Ron Shen)
* 1993: ג'ון הול (John L. Hall)
* 1994: סטיבן צ'ו (Steven Chu)
* 1995: ריכארט סלושר (Richart E. Slusher)
* 1996: תיאודור האנצ' (Theodor W. Hänsch)
* 1997: צ'ארלס שאנק ואריך פיטר איפן (Charles V. Shank, Erich Peter Ippen)
* 1998: ויליאם דניאל פיליפס (William Daniel Phillips)
* 1999: קרל וינמאן (Carl Wieman)
* 2000: ריצ'רד זייר (Richard Zare)
* 2001: דייוויד וינלנד (David Jeffrey Wineland)
* 2002: סטיבן האריס (Stephen E. Harris)
* 2003: דייוויד פריצ'רד (David E. Pritchard)
* 2004: פדריקו קפאסו (Federico Capasso)
* 2005: מרלן סקאלי (Marlan O. Scully)
* 2006: פול קורקום (Paul Corkum)
* 2007: שמעון סאקוור (Szymon Suckewer)
* 2008: ג'יימס ברגקואיסט (James Bergquist)
* 2009: רוברט א. פילד (Robert E. Field)
* 2010: הנרי קפטיין ומרגרט מארניין (Henry C. Kapteyn, Margaret M. Murnane)
* 2011: ג'ורג' רוקה (Jorge Rocca)
* 2012: מייקל מאייר (Michael D. Fayer)
* 2013: רוברט אלפנו (Robert Alfano)
* 2014: מוטי שגב
* 2015: כריסטופר מונרו (Christopher Monroe)
* 2016: רוברט וו. בויד (Robert W. Boyd)
* 2017: לואי פ. דימאורו (Louis F. DiMauro)
* 2018: ז'ראר מורו
* 2019: סטיבן טי. קנדיף (Steven T. Cundiff)
* 2020: שאול מוקמל (Shaul Mukamel)
* 2021: פיטר ג'יי. דלפט ג'וניור (Peter Delfyett)
* 2022: טוני פ. היינץ (Tony Heinz)
* 2023: דמטריוס כאיסטודוידס (Demetrios Christodoulides)
* 2024: הווארד מילכברג (Howard M. Milchberg)
* 2025: ולאדן ווליץ' (Vladan Vuletic)
* 2026: אלכסנדר גאטה(Alexander Gaeta)

ארתור שולוב במדעי הלייזר
קטגוריה:לייזרים
קני ברטרם

**קני ברטרם** (באנגלית: Kenny Bartram; נולד ב-23 באוגוסט 1978) הוא אופנוען פריסטייל מוטוקרוס אמריקאי. ברטרם נולד באוקלהומה וידוע בכינויו "הקאובוי". לפני שהוא עבר לפריסטייל, ברטרם זכה פעמים רבות באליפות אוקלהומה במוטוקרוס. ברטרם היה חבר ב"קרקס נייטרו" וב"שדי קראסטי".

## השגים
*2001 - ברטרם זכה במדליית זהב של X Games במקצה ה-Big Air
*2002 - ברטרם זכה במקום ראשון בתחרות WFA Cleveland, OH בפריסטייל

## קישורים חיצוניים
* 
* האתר של קאוובוי קני 

קטגוריה:אמריקאים ילידי אוקלהומה
קטגוריה:רוכבי אופנועי מרוץ אמריקאים
קטגוריה:אוקלהומה: ספורטאים
קטגוריה:אמריקאים שנולדו ב-1978
אנרי ברביס

**אנרי ברביס** (בצרפתית: **Henri Barbusse**; 17 במאי 1873 – 30 באוגוסט 1935) היה סופר, פובליציסט, ועורך. פעיל קומוניסטי ופציפיסט צרפתי. מזוכי פרס גונקור.

## ביוגרפיה
ברביס נולד ב-1873 בצרפת, באנייר-סיר-סן, קרוב לפריז, כאמצעי מבין שלושה ילדים ובן יחיד. אביו, אדריין ברביס, עיתונאי ומבקר תיאטרון צרפתי, בוגר לימודי תאולוגיה בז'נבה היה צאצא למשפחה פרוטסטנטית מהרי סוון  בדרום צרפת ולאם אנגלייה, אן ברביס לבית בנסון, הוא התייתם מאמו לפני שמלאו לו שלוש שנים, ואז עבר לגור עם אביו ברובע מונמארטר בפריז. אביו התחתן בשנית. ברביס למד בבית ספר קלוויניסטי בפריז. בשנים 1891-1884 למד ב"מכללת רולן", בה היו לו מורים דגולים כמו סטפאן מלארמה, פייר ז'נה ואנרי ברגסון. אחרי מבחני הבגרות בספרות ובמדעים, למד ברביס בסורבון לתואר ראשון בספרות. זכה בתחרות שירה של העיתון "ל'אקו דה פארי", אז בניהולו של קטול מנדס. הכרותו עם מרסל שווב ועם מנדס פתחה בפניו את דלתות החוגים הסימבוליסטים. בשנים 1894-1893 שירת ברביס בצבא בקומפיין וב-1898 התחתן עם אחת הבנות של קטול מנדס ושל המלחינה אוגוסטה הולמס, אליון מנדס (Helyonne Mendès).

בשנת 1914, בגיל 41, התגייס בהתלהבות לצבא הצרפתי, כדי להשתתף במלחמת העולם הראשונה ושירת בחזית במשך 17 חודשים, עד סוף 1915.
ברביוס פרסם כבר ב-1908 את הנובלה L'Enfer (התופת) אך לפרסום זכה ב-1916, לאחר פרסום הרומן Le Feu (האש), המבוססת על ניסיונו בשדה הקרב. עבור רומן זה זכה בפרס גונקור היוקרתי.
ב-1918 נסע לברית המועצות, שם הצטרף למפלגה הבולשביקית. ב-1923 הצטרף למפלגה הקומוניסטית הצרפתית ובהמשך היה פעיל מאוד בקידום התעמולה והמטרות הקומוניסטיים. ב-1927 נערך במוסקבה קונגרס של ידידי ברית המועצות וברביס השתתף בו.

ב-1928 ייסד שבועון בינלאומי בשם Monde ועמד בראשו עד מותו ב-1935.

ב-1932 הוא עמד בראש הקונגרס העולמי נגד מלחמה אימפריאליסטית, שנערך באמסטרדם. ב-1933 הוא עמד בראש הוועד העולמי נגד מלחמה ופשיזם.

ברביס היה ממעריצי לב טרוצקי ואף הקדיש לו ספר, אך לאחר שטרוצקי הודח מתפקידיו תקף אותו ברביס, הצטרף לתעמולתו של סטלין וכתב ביוגרפיה של סטלין.

ברביס הוביל מתקפה חריפה נגד פנאיט איסטרטי, לאחר שזה פרסם את ספרו וידוי עבור מנוצחים ובו ביקורת על הנעשה בברית המועצות.
הסופר לקה בדלקת ראות ב-1935 בזמן אחד מביקוריו החוזרים בברית המועצות, התאשפז בבית החולים של הקרמלין והלך לעולמו במוסקבה. גופתו הובלה לצרפת ונקברה בבית החולים פר לשז בפריז.

### ספרים בתרגום לעברית
* אנרי בארביס - **יומן מלחמה - (מכתבים מהחזית)** - ספרי משלט - הוצאת ספריית הפועלים (1949)
* הקדמה לספרו של מרסל אוליבייה "ספרטקוס"

### אנרי ברביס בספרים ובמדיה אמנותית אחרת
* רחל המשוררת - ממאמר על ספרו "האור" (Clarté)
;מוזיקה
:"חיבה" (Tendresse) - מונו-אופרה לקול של אישה ותזמורת קאמרית - מאת גארא גאראייב - 1972 - לפי המחזה של ברביס

## הנצחה
* בדצמבר 1936 גדוד שהיה חלק מהבריגדה הבינלאומית ה-14 בצבא הרפובליקני נקרא לכבודו "הגדוד אנרי ברביס".
* באתר טירת איסי באיסי לה מולינו בצרפת קיים פארק על שמו.

## קישורים חיצוניים

* 
* 
* 
* 
* ביוגרפיה קצרה באתר ארכיון המחוז סן דני-סן, קרן אנרי ברביס-אנט ויטל
* באתר bookwiki

## הערות שוליים

קטגוריה:אישים הקבורים בבית הקברות פר לשז
קטגוריה:סופרים צרפתים
קטגוריה:פציפיסטים צרפתים
קטגוריה:פובליציסטים צרפתים
קטגוריה:עיתונאים צרפתים
קטגוריה:קומוניסטים צרפתים
קטגוריה:אתאיסטים צרפתים
קטגוריה:זוכי פרס גונקור
קטגוריה:פרוטסטנטים צרפתים
קטגוריה:פרוטסטנטים לשעבר
קטגוריה:צרפתים ממוצא אנגלי
קטגוריה:צרפתים שנולדו ב-1873
קטגוריה:צרפתים שנפטרו ב-1935
רובי מדיסון

**רוברט ויליאם מדיסון** (באנגלית: **Robbie Maddison**; נולד ב-14 ביולי 1981) הוא אופנוען פריסטייל מוטוקרוס אוסטרלי.

## השגים
*2004 - מדיסון זוכה במדליית זהב ב-X Games לאחר שהוא מבצע 13 היפוכים אחורנית ברצף. 
*2005 - "שדי קראסטי" נותנים למדיסון הזדמנות לשבור שתי שיאי עולם על אופנוע באופנוע של 125 סמ"ק ובעופנוע של 250 סמ"ק.
*2007 - מדיסון שובר את שיא העולם בקפיצה לרוחק עם אופנוע של איוול קניוול כשהוא מעופף באוויר 98.34 מטר. 
*2008 - מדיסון שובר את שיא העולם שוב וקופץ לרוחק 104.42 מטר במלבורן, אוסטרליה.
*2009 - בשידור ישיר בערוץ ESPN מדיסון קופץ מול קהל 29 מטר לגובה מול מלון פריז בלאס וגאס. לאחר מכן הוא קופץ בחזרה למטה, ושובר את ידו.
*2009 - מדיסון מוכיח את עצמו שוב וזוכה מקום ראשון בתחרות Red Bull X-Fighters בקנדה.
*2009 - מדיסון עושה סלטה אחורנית מעל גשר לונדון. וגם זוכה במקצה ה-Best Trick בתחרות Red Bull X-Fighters במדריד, כאשר הוא מבצע לראשונה בעולם under flip one hander to side saddle lander.
*2010 - מדיסון קופץ מעל תעלת קורינתוס ביוון
*2011 - מדיסון קופץ ביחד עם האופנוען Levi LaVallee 
*2012 - רובי מדיסון משתתף בסרט סקייפול.

## קישורים חיצוניים

* 
* רובי מדיסון באתר רד בול 

קטגוריה:רוכבי אופנועי מרוץ אוסטרלים
קטגוריה:אוסטרלים שנולדו ב-1981
דרישת מסתרי רשומות ההיסטוריון

**דרישת מסתרי רשומות ההיסטוריון** (בסינית מסורתית: 史記索隱; בסינית מפושטת: 史记索隐; בפין-יין: shǐjì suǒyǐn, שְׁה גִ'י סְווֹ יִין) היא מחקר על "רשומות ההיסטוריון" (שְׁה-גִ'י) אשר נעזר בהצלבת מידע ובמחקר טקסטואלי על מנת לאמת את הטקסט. היצירה נכתבה על ידי סְה-מָה גֶ'ן, פקיד בכיר בתקופת שושלת טאנג, כ-800 שנים לאחר "רשומות ההיסטוריון".

## מבנה היצירה
היצירה כוללת 30 מגילות.

## הרקע לכתיבה
בשל הגלגולים שעברו על העותקים השונים של רשומות ההיסטוריון מימי שושלת האן ועד ימי שושלת ג'ין, נוצרו הבדלים בסימנים ובמשפטים בין הגרסאות. כאשר חקרו את הטקסט בתקופת שושלת ג'ין, נתגלה צורך לפרש אותו, מאחר שמילים וביטויים שהופיעו בו כבר לא היו חלק מן השפה המקובלת. כתוצאה מכך נוצרו גם פרשנויות על שגיאות העתקה, ועד תקופת שושלת טאנג כבר נוצר סבך של חומר מקורי ושגוי, ותילים של פרשנויות אשר בנויים על גבו. כאשר כתב סְה-מָה גֶ'ן את "דרישת מסתרי רשומות ההיסטוריון" כיוון לפתרון העניין הזה, כמו גם למילוי חורים, להוספת מקורות, ולאיתור חומר אבוד.

## חשיבות
ביצירת הטקסט השתמש סְה-מָה גֶ'ן ביותר מ-400 מקורות ובכך שימר אוסף עשיר של מסמכים היסטוריים. רשימות הספרים של ה"דרישה" אִפשרו לדורות מאוחרים ללקט ולשחזר יצירות, ולהסתמך עליהן בלימוד מקורות.

הישגיה של "דרישת מסתרי רשומות ההיסטוריון" בתחום חקר הטקסט גם הם מרשימים, וסוקרים שמות, עובדות היסטוריות, ואף פרטים מחייו של סְה-מָה צְ'ייֵן.

סְה-מָה גֶ'ן נחשב לאחד הפרשנים החשובים ביותר של רשומות ההיסטוריון.

## גרסאות
הגרסה שנמצאת כיום בספריות האקדמיות, מקורה בסוף שושלת מינג.

## קישורים חיצוניים

## הערות שוליים

קטגוריה:סין: היסטוריה
קטגוריה:ספרות סינית
קטגוריה:ספרי המאה ה-8
ליל הקרנבל

**ליל הקרנבל** (ברוסית: **Карнавальная ночь**) הוא סרט מוזיקלי סובייטי שהופק על ידי אולפני הסרטים "מוספילם" ובוים על ידי אלדר ריאזנוב. הוא הפך לשובר קופות בברית המועצות (למעלה מ-48.6 מיליון צופים). זה היה הסרט הראשון של הבמאי. בעקבות הסרט לודמילה גורצ'נקו פרצה לתודעה כלל ארצית לאור משחקה ושירה.

באופן מסורתי הסרט הוקרן בטלוויזיה סובייטית ורוסית במהלך סוף דצמבר/תחילת ינואר. בשנות ה-2000 הופקה גרסה על DVD. בשנת 2006 אלדר ריאזנוב ביים סרט "ליל הקרנבל 2".

## עלילת הסרט
עובדי מרכז הקהילתי מתכוננים לחגיגות השנה החדשה. מתוכנן נשף מסכות ותוכנית אמנותית שכוללת שירה, הופעת קוסם, בדרנים, להקת ג'אז ועוד. "חבר אוגרצוב" שמונה לממלא מקום של מנהל המרכז לא מסכים עם התוכנית. לדעתו צריך לכלול הרצאה על הישגים של השנה שעברה, הרצאה בנושא אסטרונומיה והופעת להקת מוזיקה קלאסית של הגמלאים. עובדי המרכז מנסים בכול דרך אפשרית לשמור את התוכנית המקורית ובסופו של דבר מצליחים. להפתעת המנהל, פקידי ממשל בכירים שהשתתפו בנשף נתנו מחמאות למארגני הנשף והתוכנית האמנותית.

## קישורים חיצוניים

* 

קטגוריה:סרטים מוזיקליים
קטגוריה:סרטים סובייטיים
קטגוריה:סרטי 1956
קטגוריה:סרטי ערב השנה החדשה
טאסילאק

**טאסילאק** (בגרינלנדית: **Tasiilaq**, בעבר נקראה **אמסליךּ** (**Ammassalik**) או **אנגמגסליךּ** (**Angmagssalik**)) היא עיר במזרח מחוז סרמרסוק שבגרינלנד. טאסילאק היא העיר השביעית בגודלה באי, בשנת 2013 התגוררו בעיר 2,017 תושבים.

## היסטוריה
את האזור בו שוכנת העיר, יישבו לראשונה אנשי תרבות סאקאק (Saqqaq), שהגיעו מחצי האי פירי לנד (Peary Land) ומפיורד אינדפנדנט (Independence Fjord) שבצפון האי. אחריהם הגיעו אנשי תרבות דורסט. ובמאה ה-15 התגוררו במקום בני עם ה (אינואיטים), שהיו בדרכם לחופים הדרומיים של גרינלנד.

בימי הביניים, העדיפו המהגרים לגרינלנד להתיישב במערב האי, שהיה מאוכלס בצפיפות יחסית. עקב כך, דרום-מזרח האי נותר שומם כמאתיים שנה, עד לסוף המאה ה-18.

יישוב הקבע הנוכחי נוסד בשנת 1894, כתחנת מסחר דנית. בתחילה נקראה אמסליךּ או אנגמגסליךּ, בשנת 1997 שונה שמה לטאסילאק.

## גאוגרפיה
טאסילאק ממוקמת כ-106 קילומטרים דרומית לחוג הארקטי, לחוף מעגן טבעי הנמצא בקצה פיורד טאסילאק, בקצה הדרום-מזרחי של האי אמסליךּ. פיורד טאסילאק מתחבר לפיורד אמאסאליק, הנשפך לאוקיינוס האטלנטי מזרחית לעיר.

## דמוגרפיה
לעיר נתוני צמיחה מהגבוהים בגרינלנד, מהגרים מערים ויישובים בסביבתה מחזקים מגמה זו. בכל מחוז סרמרסוק, רק לטאסילאק ולבירה נוק, נתוני צמיחה יציבים בשני העשורים האחרונים. אוכלוסיית העיר גדלה בשיעור של למעלה מ-37% בהשוואה לשנת 1990, ולמעלה מ-18% בהשוואה לשנת 2000.

## תחבורה
[שמאל|ממוזער|250px|מסוק [בל 212 של אייר גרינלנד ממריא מהמנחת]]
בעיר מנחת מסוקים שאורכו 30 מטרים, ורוחבו 20 מטרים. קוד היאט"א שלו הוא **AGM**, וקוד ICAO הוא **BGAM**. חברת התעופה הלאומית; אייר גרינלנד, מפעילה שירות מסוקים לעיר הסמוכה כּולוסוךּ (Kulusuk) שבה יש שדה תעופה עם מסלול.

מנחת טאסילאק משמש כבסיס מקומי, ממנו יוצאות טיסות למספר כפרים סמוכים.

חברת הספנות רויאל ארקטיק ליין מפעילה קווי מטען בקיץ בלבד, המהווים תחלופה לטיסות.

## אקלים
האקלים בעיר הוא טונדרה ארקטית, החורף ארוך, והקיץ קצר וקר. העיר סובלת מפיטראק, רוח קטבטית המצויה בחוף המזרחי של גרינלנד, ומקורה בקוטב הצפוני. ב-6 בפברואר 1970, תועדה הפגיעה הקטלנית ביותר של רוח כזו בטאסילאק, שגרמה לנזקים כבדים.

## ערים תאומות
לטאסילאק הסכם ערים תאומות עם:
* 

## קישורים חיצוניים

* 
* 

## הערות שוליים

קטגוריה:גרינלנד: ערים
קטגוריה:יישובים שהוקמו ב-1894
אלטה ויסטה (פירושונים)

**אלטה ויסטה** (**Alta Vista**) – בספרדית ובפורטוגזית "תצפית מלמעלה"
נמל התעופה גדנסק לך ולנסה

**נמל התעופה גדנסק לך ולנסה** (בפולנית: **Port Lotniczy Gdańsk im. Lecha Wałęsy**) הוא נמל תעופה בינלאומי בפרובינציה פומרניה שבצפון פולין, בסמוך לערים גדנסק וגדיניה. בשנת 2017 עברו בו 4,611,714 נוסעים במסגרת 43,422 תנועות מטוסים.

## תולדות שדה התעופה
נמל התעופה נפתח בשנת 1974. הוא הוקם על מנת להחליף נמל תעופה אשר שכן בשטח העירוני של גדנסק.

מספר הנוסעים העוברים דרך נמל התעופה היה נמוך במהלך רוב שנותיו, אך מראשית שנות האלפיים החל לעלות בתלילות. בשנת 2006 עברו דרכו 1,249,780 נוסעים - ב-84% יותר מאשר בשנה שקדמה לה. מחצית מאלו היו נוסעים בטיסות בינלאומיות.

בשנת 2004 נקרא נמל התעופה על שמו של לך ולנסה, נשיא פולין לשעבר, אשר החל את דרכו הציבורית כמנהיג פועלים במספנת גדנסק. הלוגו של הנמל כולל את האות W כפי שהיא נכתבת בכתב ידו של ולנסה.

כיום עוברות דרך הנמל טיסות פנימיות כמו גם טיסות בינלאומיות מרחבי אירופה ובפרט ארצות סקנדינביה, גרמניה ובריטניה. הוא משמש כבסיס פעולה מרכזי של החברות יורולוט וויז אייר.

ב-5 באוגוסט 1981 השתלט בנמל התעופה חוטף על מטוס חברת לוט בטיסת פנים שנועדה לצאת לקטוביץ. כוחות ביטחון פולניים הסתערו על המטוס ועצרו את החוטף ללא נפגעים.

## מבנה שדה התעופה
הנמל ממוקם בקרבת "שלוש הערים" שלחוף הים הבלטי - גדנסק, גדיניה וסופוט (מרחקו מהן 12 קילומטרים, 23 קילומטרים ו-10 קילומטרים, בהתאמה). הוא שוכן בגובה של 149 מטרים מעל פני הים.

בנמל התעופה קיים מסלול טיסה יחיד בכיוון דרום מזרח-צפון מערב (מסלול 11/29), באורך של 2,800 מטרים. 

בנמל שני בנייני טרמינל, הממוקמים מצפון למסלול הטיסה ובמקביל לו: טרמינל 1 החדש נפתח בשנת 1997; טרמינל 2 נפתח ב-6 באפריל 2012, לקראת משחקי יורו 2012 שנערכו בפולין ובאוקראינה. 

קו רכבת מחבר בין נמל התעופה לבין גדנסק וגדיניה.

## קישורים חיצוניים

* 

## הערות שוליים

קטגוריה:פומרניה (פרובינציה): מבנים
גדנסק
ולנסה
קטגוריה:גדנסק
גדנסק לך ולנסה
דייוויד פאוסטינו

**דייוויד אנתוני פאוסטינו** (באנגלית: **David Anthony Faustino**; נולד ב-3 במרץ 1974) הוא שחקן וראפר אמריקאי, ידוע בעיקר בשל תפקידו כבאד באנדי בסדרה נשואים פלוס וכמדובב דמותו של מאקו בסדרת האנימציה "האגדה של קורה".

## חייו ועבודתו
פאוסטינו נולד בלוס אנג'לס, קליפורניה ב-3 במרץ 1974, בנם של קיי פרימן ורוג'ר פאוסטינו. אביו, רוג'ר, היה יצרן חליפות. לדייוויד שני אחים. אחיו החורג מנישואיה הקודמים של אמו, ג'ף לייבר, גם הוא שחקן פעיל. אחיהם הצעיר, מייקל, הופיע במספר פרקים בסדרה נשואים פלוס, לרבות בפרק שדייוויד עצמו כתב בשם T*R*A*S*H (ז*ב*ל באנגלית).

הופעתו הראשונה על המסך הקטן הייתה בגיל שלושה חודשים, כאשר הופיע בתוכנית מיוחדת של לילי טומלין. מאז לא הופיע בטלוויזיה עד לשנות השמונים. הוא שיחק בבית קטן בערבה, וכן היה בהופעות אורח בסדרות כמו קשרי משפחה וספינת האהבה. בשנת 1987 החל לשחק בסדרה שפרסמה אותו - נשואים פלוס, בתפקיד באד באנדי (בנם של אל ופגי באנדי). בסדרה זו כיכב במשך 257 פרקים, מ-5 באפריל 1987 כאשר הסדרה שודרה לראשונה ועד ל-9 ביוני 1997.

ב-2001, פאוסטינו שיחק בסרט .

כמו כן כיכב גם במספר פרקים בסדרות כמו פרקר לואיס ומד טי.וי ובסרט משפחת אדמס החדשה. בשנת 2012 דיבב את דמותו של מאקו כשף האש בסדרה האגדה של קורה.

## חייו האישיים
לאחר שנפגשו במרכז רוחני בלוס אנג'לס ויצאו במשך חמש שנים, דייוויד ואנדראה אלמר התחתנו ב-24 בינואר 2004. הזוג נפרד במאי 2006. הוא סירב לשלם לה דמי מזונות ודרש גט ב-6 בפברואר 2007. 

בחודש מאי 2007 דייוויד נעצר בגין אחזקה לא חוקית של מריחואנה. התיק שנפתח לו נסגר לאחר שהסכים להשתתף בתוכנית לגמילה מסמים. 

הוא בעלים של מועדון לילה בלוס אנג'לס בשם "בליסטיקס", כפי שמו של אלבום הראפ שלו.

## לקריאה נוספת
*
*
*

## קישורים חיצוניים

* 

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:ראפרים אמריקאים
קטגוריה:אמריקאים שנולדו ב-1974
רפאל אבוהב

ממוזער|רפאל אבוהב עם הרמטכ"ל יצחק רבין
**רפאל אבוהב** (16 במרץ 1929 – 18 בינואר 1991) היה מוהל, מלחין, פייטן, חזן, ויוצר ישראלי.

## קורות חיים
אבוהב נולד באיסטנבול שבטורקיה ליצחק ורחל. מגיל צעיר נמשך לשירה ולעולם החזנות. כשהיה בן 10 החל לשמש כעוזר חזן בבית הכנסת הגדול בטורקיה. בהגיעו לגיל הנערות החל ללמוד בקונסרבטוריון וסיים את לימודיו בהצטיינות. לאחר שנישא לאשתו קלרה נבחר לחזן הראשי של בית הכנסת הגדול "בית ישראל" באיסטנבול. בכהונה זו שימש למעלה מ-10 שנים.

משבגר עלה לישראל והתיישב בתל אביב עם רעייתו קלרה. לאחר מכן עבר לגור בבני ברק. עבד כמוהל בבית חולים "הקריה" בתל אביב, וכן היה חזן במועצה דתית בתל אביב ושליח ציבור בבית הכנסת הגדול בעיר. במהלך חייו הלחין כ-100 שירים. מבין שיריו הידועים: "בן חמש שנים למקרא", "הוא יברך את החתן והכלה", "א-ל בנה בית המקדש", "כן תחננו אבינו", "כי אשמרה שבת", ו"מה אנו מה חיינו" ששר בקביעות. למדו אצלו בין היתר הרב אבי זרקי, יחיאל נהרי ומשה חבושה.

אבוהב שימש כחזן בתפילות ימים נוראים בקהילות בחו"ל. המקום הראשון היה אורוגוואי שבדרום אמריקה, שם הוציא שני תקליטים של קטעי חזנות מובחרים. משם המשיך לארגנטינה, שבה קיבל לאות הוקרה מדליית זהב בצורת שני לוחות הברית. משם המשיך לארצות הברית, היה החזן הראשי בקהילה הספרדית "אמת ושלום" בניו יורק.

בשנת 1974 השתתף אבוהב בקונצרט שנערך בתיאטרון ה'חאן' שבירושלים במסגרת הקונגרס ה-10 של האיגוד הבינלאומי של ספריות למוזיקה. הקונצרט נערך במפגש כל הדתות והשתתפו בו זמרים, חזנים ופייטנים מהעולם היהודי, המוסלמי, הנוצרי ועוד.

ביום חמישי ג' בשבט תשנ"א 18 בינואר 1991, היום השני למלחמת המפרץ, שב לביתו מהשיעור הקבוע בו למד מדי יום חמישי אצל הרב רפאל הילל, כאשר נשמעה האזעקה הראשונה נגד טילים ברחבי הארץ. בהתרגשות שנוצרה, הרב רפאל אבוהב לקה בלבו. כוחות ההצלה לא הורשו לצאת לטיפול, מאחר שהוראות פיקוד העורף (אז- הג"א) אסרו על יציאת כוחות מחשש למתקפה כימית. בנו, הרב יצחק אבוהב ניסה לסייע לשווא, ואבוהב נפטר כשהוא בן 62. מקרה זה עורר פולמוס הלכתי, אשר תועד בספר "נס להתנוסס" על מלחמת המפרץ מאת הרב יצחק זילברשטיין.

אבוהב הותיר אחריו אישה וחמישה ילדים. בתו הגדולה רחל נישאה למקובל הרב נסים פרץ. בנו, יצחק הוא איש חינוך ושליח ציבור ובנו הרב אברהם הוא רב בנתניה, בתו עדנה הייתה נשואה לרב יצחק יוסף למשך תקופה קצרה.

## דיסקוגרפיה
* פרקי חזנות ספרדית
* פרקי חזנות ספרדית
* שירת הבקשות
* תפילה לפרנסה (שירים בסגנון המזרחי, האשכנזי והטורקי)

כמו כן היה שותף לחובבי הבקשות של בית הכנסת אוהבי ציון, שהוציאו את אחת ההקלטות הראשונות של שירת הבקשות. ההקלטה הוצאה לאור על ידי מכון רננות והשתתפו בה כמה מגדולי החזנים של אותה תקופה, כגון משה נר גאון, נסים שלום, ומוני טבעוני.

## קישורים חיצוניים

* פרקי חזנות ספרדית
* הספרייה הלאומית
* חברא קדישא תל אביב
* ארכיון רשות השידור
* הרב רוזנבלום על הברית הידועה עם החזן רפאל אבוהב
* אתר אבוהב

## הערות שוליים

קטגוריה:חזנים ישראלים
קטגוריה:מוהלים ישראלים
קטגוריה:ישראלים ילידי טורקיה
קטגוריה:עולים בשנות ה-1950
קטגוריה:נפגעי פעולות איבה
קטגוריה:מלחינים ישראלים
קטגוריה:מלחינים יהודים טורקים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1929
קטגוריה:ישראלים שנפטרו ב-1991
אריקה (שיר)

ממוזער|אברש בפריחה
"**אריקה (Erika)**" הוא שיר לכת צבאי גרמני שהיה פופולרי בגרמניה הנאצית. השיר נכתב והולחן על ידי הרמס ניל בשנות השלושים במיוחד עבור הוואפן אס אס אך זכה לפופולריות רבה גם בוורמאכט ובקריגסמרינה. השיר מבוסס על כפל המשמעות של המילה "אריקה" שפירושה גם שם פרטי וגם הצמח אברש שנחשב לסמל של מורשת טבע גרמנית. לשיר אין משמעות צבאית מפורשת פרט לקצב המארש שלו ולכך שהדובר בשיר הוא ככל הנראה חייל.

לשיר ישנן עוד שלוש גרסאות בשפות פינית, אנגלית והונגרית.

## היסטוריה של השיר
השיר חובר בתחילת שנות השלושים על ידי הרמס ניל, מלחין מארשים גרמני ידוע, שנת חיבורו המדויקת של השיר איננה ידועה. השיר פורסם רשמית בשנת 1938 וזכה להצלחה רבה עוד לפני מלחמת העולם השנייה. השיר הפך במהירות לחלק מהרפרטואר הגרמני והוא קשור ללא הפרד לצבא הגרמני.

השיר היה פופולרי גם בצבא הפיני בזמן מלחמת העולם השנייה. בזמן שלטון החונטה בצ'ילה זכה השיר לפופולריות בארץ זו והושר במצעדים רשמיים של הצבא הצ'יליאני. גרסה מתורגמת של שיר זה הייתה המנון חיל האוויר הדרום אפריקאי בתקופת האפרטהייד. בשנים האחרונות צבר השיר חשיפה רבה עקב הופעתו בסרטונים באפליקצית טיקטוק. בסרטונים האלה השיר משמש כביכול כהמנון של המפלגה הנאצית.

## מילות השיר

## קישורים חיצוניים

קטגוריה:שירים בגרמנית
קטגוריה:מארש
קטגוריה:שירי מלחמת העולם השנייה
קטגוריה:שירים על הצבא
קרמר החתול יוצא אל היער

"**קרמר החתול יוצא אל היער**" הוא ספר ילדים מאת מאיר שלו. את הספר אייר יוסי אבולעפיה, שמאייר באופן קבוע את ספרי הילדים מאת שלו. הספר ראה אור בהוצאת עם עובד בשנת 2012. הספר מהווה מעין ספר הקדמה לספר הילדים הקודם של שלו – קרמר החתול ישן כל הזמן.

## עלילה
הספר מתרחש בתקופה בה החתול קרמר, המוכר מספרים קודמים של שלו, היה עדיין גור.
לאחר ששאר בעלי החיים בחצר סירבו לשחק עם קרמר, שהיה שובב ונמרץ מדי עבורם, קרמר מחליט לצאת אל היער, כדי למצוא חיות שיסכימו לשחק ולהשתובב יחד עמו. ביער הוא נתקל בבעלי חיים מפחידים שמקניטים ומפחידים אותו. קרמר מחליט להסתלק משם אך נדמה לו שהוא איבד את דרכו. אז מופיעות חיות החצר, מראות לו את דרכו, ומציעות לו לשחק איתן.
לאחר "חוויה קשה" זו קרמר מחליט שמשחקים שובבים ואמיצים ("קפיצות, נשיכות, שריטות, גלגולים") לא מעניינים אותו יותר, ומעכשיו מנוחה ושינה ("ראש על הכר") יהיו המשחקים האהובים עליו. בכך בעצם מתחבר הספר לספר הקודם אודות קרמר – קרמר החתול ישן כל הזמן, כשבעצם ספר זה נותן רקע להתנהגותו של קרמר בספרים הקודמים (שהופיע גם בספרים שאינם נושאים את שמו, דוגמת הצלחת שמתחת).

## הערות שוליים

קטגוריה:ספרי ילדים של מאיר שלו
קטגוריה:חתולים בדיוניים
קטגוריה:ספרי 2012
קטגוריה:הוצאת עם עובד: ספרי ילדים